Més de 300 estudiants assisteixen setmanalment a la biblioteca a partir de les 20 hores de la vesprada
14/01/2016

# Més de 300 estudiants assisteixen setmanalment a la biblioteca a partir de les 20 hores de la vesprada

[![Imatge de la biblioteca nocturna](/images/noticias/2016/01/biblioteca-nocturna.jpg)](/images/noticias/2016/01/biblioteca-nocturna.jpg)

14.01.2016

L'Alcalde de Paterna, Juan Antonio Sagredo, va visitar anit les instal•lacions per a comprovar l'èxit d'aquesta mesura

Més de 40 persones estudien tots els dies en la biblioteca La Cova Gran a partir de les 20 hores de la vesprada, per la qual cosa més de 300 joves utilitzen aquestes instal•lacions públiques a la setmana, gràcies a l'horari especial d'obertura que continuarà obrint les portes d'aquest centre les 24 hores del dia. Amb aquesta mesura, implantada per l'actual equip de Govern del PSOE, s'ajuda a centenars d'estudiants paterners a preparar els seus exàmens.

La Cova Gran continuarà obrint de forma ininterrompuda fins al pròxim 31 de gener, sense excepció, tots els dias de la setmana. Amb aquesta segona obertura extraordinària, l'Alcalde de Paterna, Juan Antonio Sagredo reafirma el seu compromís d'atendre les necessitats de centenars d'alumnes que precisen d'aquest servei.

L'Alcalde s'ha mostrat satisfet per l'èxit d'aquesta mesura després de visitar en la nit d'ahir La Cova Gran. “Només a partir de les vuit de la vesprada i fins a les 7 del matí més de 40 persones de mitja estudien en la biblioteca, per la qual cosa aquest servei continuarà mantenint-se en el futur”, ha assegurat.

La biblioteca s'ha reforçat aquests dies amb el personal de consergeries necessari per a atendre de manera permanent l'afluència d'usuaris. Cal recordar que la decisió d'ampliar l'horari de la biblioteca de la Cova Gran va ser una de les primeres mesures que el primer edil va prendre només accedir a l'Alcaldia de l'Ajuntament de Paterna, una mesura que es repetirà sempre que arribe el període d'exàmens.